Diari Oficial de la Generalitat Valenciana


Sumari del DOGV 5814, del 25-07-2008 (2008/7497)

Bases de les proves selectives per a la provisió d'una plaça d'oficial i dues places d'agent del cos de la Policia Local de l'Ajuntament de Manuel.
---------------------------------------------------------------------------------------------------------------------------------------------------

### Dades del document

Número de DOGV
:   5814

Data del DOGV
:   25-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/7497


Data del document
:   09-07-2008

Organisme emissor
:   Ajuntament de Manuel

Tipus de document
:   Convocatòria

Anàlisi jurídica

 Descriptors 

:   * Manuel
    * policia
    * concurs administratiu
    * administració local

Bases de les proves selectives per a la provisió d'una plaça d'oficial i dues places d'agent del cos de la Policia Local de l'Ajuntament de Manuel. [2008/7497]  
Mitjançant la Resolució de l'Alcaldia, de data 4 de juny de 2008, es van convocar les proves selectives per a les places que a continuació es detallen i d'acord amb les bases següents:  
Bases de les proves selectives per a la provisió d'una plaça d'oficial i dues places d'agent del cos de la Policia Local de l'Ajuntament de Manuel.  
Primera. Objecte de la convocatòria  
L'objecte de la present convocatòria és la provisió en propietat, per torn lliure, de tres places vacants del cos de la policia local d'este Ajuntament que s'indiquen a l'oferta d'ocupació pública de 2008, enquadrades dins de l'escala d'administració especial, subescala servicis especials, classe policia local i els seus auxiliars, escala bàsica, amb el nivell C-1 de titulació.  
La denominació, el procediment de selecció de les places i la identificació dels llocs de treball objecte de la convocatòria són els següents:  
Denominació Lloc de treball Procediment de selecció  
Oficial de la policia local 2.8.6.4 Oposició lliure  
Agent de la policia local 3.6.2.4 Oposició lliure  
Agent de la policia local 8.6.7.0 Concurs oposició lliure per consolidació d'ocupació d'acord amb la disposició transitòria quarta de la Llei 7/2007, Reguladora de l'Estatut Bàsic de l'Empleat Públic  
El nombre de places convocades pel procediment d'oposició lliure es podrà incrementar amb les vacants que es produïsquen abans de la realització de les proves, dins dels límits establits legalment.  
Segona. Normes aplicables  
El procés selectiu s'ajustarà al que disposen les presents bases i, supletòriament, al que establixen les normes següents:  
Llei 7/2007, de 12 d'abril, de l'Estatut Bàsic de l'Empleat Públic.  
Llei 30/1984, de 2 d'agost, de Mesures per a la Reforma de la Funció Pública.  
Reial Decret Legislatiu 781/1986, de 18 d'abril; i totes les que dicte l'Estat fent ús de l'autorització continguda en l'article 168 del text esmentat.  
Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
Reglament General d'Ingrés del Personal al Servici de l'Administració Estat i de Provisió de Llocs de Treball i de Promoció Professional dels Funcionaris Civils de l'Administració de l'Estat, aprovat pel Decret 364/1995, de 10 de març.  
Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995.  
Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana.  
Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.  
Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories dels policies locals i auxiliars de la policia local de la Comunitat Valenciana.  
Orde d'1 de juny 2001, de Conselleria Justícia i Administracions Públiques, de desplegament del Decret 88/2001, pel qual s'establixen les bases i els criteris generals uniformes per a la selecció, promoció i mobilitat dels policies locals de la Comunitat Valenciana, escala bàsica i auxiliars de policia.  
Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
Decret 89/2001, de 24 d'abril, del Govern Valencià, pel qual es desplega la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, sobre consolidació d'ocupació temporal del personal inclòs en l'àmbit de la llei esmentada.  
Tercera. Condicions dels aspirants  
Per a ser admesos a la realització de les proves selectives, els aspirants per torn lliure hauran de complir els següents requisits en la data en què acabe el termini de presentació d'instàncies:  
a) Tindre nacionalitat espanyola sense perjuí del que disposa l'article 57 de la Llei 7/2007, de l'Estatut Bàsic de l'Empleat Públic, referent a l'accés a l'ocupació pública de nacionalitat d'altres estats membres.  
b) Estar en possessió del Batxiller Superior o equivalent o complides les condicions per a obtindre'l en la data en què finalitze el termini de presentació d'instàncies.  
c) No patir malaltia ni defecte físic que impedisca l'exercici de les corresponents funcions, d'acord amb el quadre d'exclusions mèdiques establit a l'annex II de l'Orde de 23 de novembre de 2005, de la Conselleria de Justícia, Interior i Administracions Públiques.  
d) Tindre una estatura mínima de 1,65 metres els hòmens i 1,60 metres les dones.  
e) Tindre complits 18 anys, sense excedir l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local com a policia local.  
f) No haver sigut separat, per mitjà d'expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.  
g) Estar en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
h) Estar en possessió del certificat oficial administratiu de coneixements de valencià corresponent al nivell de grau elemental, expedit per la Junta Qualificadora de Coneixements de Valencià.  
Quarta. Presentació d'instàncies i documentació annexa  
Les instàncies per a prendre part en la present convocatòria s'adreçaran a l'alcalde president d'este Ajuntament, i es podrà utilitzar la instància model que facilitaran les oficines municipals. Les instàncies es presentaran al Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de la convocatòria en extracte en el Boletín Oficial del Estado.  
En les instàncies per a prendre part en esta convocatòria, els aspirants hauran de manifestar que complixen tots i cada un dels requisits exigits en estes bases i que es comprometen a prestar el preceptiu jurament o promesa.  
A les instàncies, s'hi adjuntarà:  
a) Justificant d'haver ingressat en la Tresoreria Municipal, mitjançant ingrés bancari, els drets d'examen, que es fixen en 200,00 euros. Els drets d'examen esmentats es tornaran únicament als qui no siguen admesos al procediment selectiu, per falta d'algun dels requisits exigits per a prendre-hi part.  
A este efecte, el compte bancari on s'haurà d'efectuar l'ingrés a nom de l'Ajuntament de Manuel, serà en el de l'oficina de la Caixa Rural de València, sítia a la plaça del Sol, número 3, compte corrent número 3082 1070 81 9135199028.  
b) Certificat mèdic oficial en què se'n faça constar expressament la capacitat per a concórrer a les proves físiques exigides per a l'accés a la categoria respectiva, així com que no es troben impedits o incapacitats per a l'accés a la funció pública.  
c) Els aspirants pel torn lliure que excedisquen de l'edat de 30 anys, només als efectes de l'edat màxima, es compensarà el límit, i hauran d'aportar un certificat dels servicis prestats anteriorment a l'administració local com a policia local o auxiliar de policia local.  
d) Per al procés del concurs oposició per consolidació d'ocupació, als aspirants que tinguen nomenament interí com a agent de la policia local en els cossos de la policia local de la Comunitat Valenciana amb anterioritat a l'1 de gener de 2005, no els serà aplicable el requisit de l'edat establit amb caràcter general.  
 Cinquena. Admissió d'aspirants  
Per a ser admesos a les proves selectives, n'hi haurà prou que els aspirants manifesten a les seues instàncies que complixen totes i cada una de les condicions exigides en estes bases, referides a la data de finalització del termini de presentació d'instàncies, adjuntar el justificant d'haver ingressat els drets d'examen i aportar un certificat mèdic oficial en què es facen constar les circumstàncies de l'apartat b) de la base anterior.  
Una vegada expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. Esta resolució es publicarà en el Butlletí Oficial de la Província de València i al tauler d'anuncis de l'Ajuntament, i es concedirà un termini de 10 dies perquè els aspirants exclosos hi puguen esmenar els defectes. No obstant això, els errors de fet es podran esmenar en qualsevol moment, d'ofici o a petició de l'interessat.  
Transcorregut este termini, sense que s'hi formule cap reclamació, s'entendran definitives les llistes esmentades i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà el lloc, la data i l'hora de la realització del primer exercici de l'oposició i es nomenaran els membres que han de formar part del tribunal.  
Sisena. Tribunal qualificador  
El tribunal qualificador estarà compost pels membres següents, tots ells amb veu i vot:  
President  
- La secretària de l'Ajuntament o funcionària en qui delegue.  
Vocals  
- El cap del cos de la policia local de la corporació convocant o, si no n'hi ha, d'una altra corporació, designat per l'Alcaldia.  
- Dos vocals designats per l'Alcaldia a proposta de l'Institut Valencià de Seguretat Pública i de la Direcció General de Cohesió Territorial.  
- Un funcionari d'esta o d'una altra corporació local que tinga una titulació igual o superior a la requerida per al lloc que cal proveir, designat pel president de la corporació municipal.  
 Secretari  
- Una funcionària d'administració general del grup C-1 que actuarà a més com a vocal.  
Els membres de l'òrgan de selecció tendiran a respectar la paritat entre dona i home i vetlaran pel compliment del principi d'igualtat d'oportunitats entre sexes.  
El tribunal vetlarà pel compliment del principi d'igualtat d'oportunitats entre sexes.   
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos. Els vocals del tribunal tindran igual o superior titulació acadèmica que l'exigida per als llocs de treball oferits.  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.  
El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física i de valencià. Estos tindran veu, però no vot.  
Els aspirants podran recusar els membres del tribunal de conformitat amb el que disposen els articles 28 i 29 de la vigent Llei de Procediment Administratiu (Llei 30/1992).  
 A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les replegades en aquell, tant pel que fa a les assistències dels membres del tribunal com les dels seus assessors i col·laboradors.  
Si una vegada constituït el tribunal, s'absenta el president, este designarà entre els vocals assistents al que el substituirà durant la seua absència.  
 Setena. Començament i desenvolupament de l'oposició  
Els exercicis i les proves començaran en les dates que s'anunciaran en la resolució per la qual s'aprove la llista d'aspirants, i el començament dels altres exercicis s'anunciarà només al tauler d'anuncis de l'Ajuntament, i n'hi haurà prou amb la publicació en este tauler amb 12 hores d'antelació del començament de les proves, si es tracta del mateix exercici, o de 72 si es tracta d'un nou exercici.  
Les qualificacions de cada exercici es faran públiques en el mateix dia en què s'acorden i seran exposades al tauler d'edictes de la corporació.  
La qualificació final de les proves es determinarà per la suma de les puntuacions obtingudes en els diversos exercicis.   
L'orde d'actuació dels aspirants a totes les proves selectives de la present convocatòria i, en particular, per a la realització d'aquells exercicis que no puguen realitzar-se conjuntament serà l'establit per a les proves selectives d'ingrés en les administracions públiques valencianes, el resultat de les quals per a l'any 2008, publicat en el Diari Oficial de la Comunitat Valenciana número 5755, de 5 de maig de 2008, ha sigut que s'iniciarà per aquells el primer cognom dels quals comence per la lletra «Z».  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament el decaïment del seu dret a participar en el procés selectiu, per la qual cosa en quedarà exclòs.  
 El tribunal podrà requerir als aspirants en qualsevol moment perquè n'acrediten la identitat, a este fi hauran d'anar proveïts del document nacional d'identitat.  
 En els supòsits de cas fortuït o força major que hagen impedit la presentació dels aspirants en el moment previst, sempre que este siga degudament justificat i així l'aprecie el tribunal, es podrà examinar discrecionalment els aspirants que no van comparéixer quan van ser cridats, sempre que no s'haja finalitzat la prova corresponent ni s'entrebanque el desenvolupament de la convocatòria amb perjuí per a l'interés general.  
Huitena. Procediment de selecció  
El procés selectiu de la plaça d'oficial i una plaça d'agent es realitzarà mitjançant el sistema d'oposició lliure, seguit del curs selectiu de formació.  
8.1. Els exercicis de l'oposició de la plaça d'oficial (lloc de treball 9.1.0.8) seran els següents:  
1. Mesurament d'estatura. De caràcter obligatori i eliminatori.  
La valoració de la prova serà d'apte o no apte.  
2. Prova psicotècnica. De caràcter obligatori i eliminatori.  
Consistirà a superar els exercicis o les proves psicotècniques aptitudinals i de personalitat que es determinen a l'annex III de l'Orde de 23 de novembre de 2005, de la Conselleria de Justícia, Interior i Administracions Públiques de la Generalitat. La superació d'estes proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-les.  
La qualificació de la prova serà d'apte o no apte.  
3. Proves d'aptitud física. De caràcter obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball el contingut i les marques mínimes de les quals seran, almenys, les següents i segons el quadre d'edats:  
Barem d'edats masculí  
Quadre d'edats 1      2      3  
Fins a 30 anys        4,20"       3,75 m     60"  
De 31 a 35 anys     4'50"      3,50 m     1'10"  
De 36 a 40 anys     5'30"      3,25 m     1'25"  
De 41 a 45 anys     10'  3,00 m     1'30"  
De 46 a 50 anys     11'  2,75 m     1'40"  
Més de 50 anys     12'  2,40 m     1'55"  
Barem d'edats femení  
Quadre d'edats 1      2      3  
Fins a 30 anys        4'50"      3,10 m     1'10"  
De 31 a 35 anys     5'20"      2,90 m     1'20"  
De 36 a 40 anys     6'00"      2,70 m     1'35"  
De 41 a 45 anys     11'  2,50 m     1'45"  
De 46 a 50 anys     12'  2,30 m     1'55"  
Més de 50 anys     13'  2,10 m     2'10"  
 Proves:  
1. Carrera de resistència 1.000 metres.  
2. Salt de longitud amb carrera.  
3. Natació 50 metres.  
La qualificació d'este exercici serà d'apte o no apte, i caldrà superar com a mínim dos de les tres proves per a ser declarat apte.  
La superació d'esta prova tindrà una validesa de quatre anys des de la seua realització, fins al dia de finalització del termini de presentació de les instàncies, amb independència de l'edat de l'aspirant, i quedaran exempts de realitzar-la aquells que, durant este període, l'hagen superada.  
4. Qüestionari. De caràcter obligatori i eliminatori.  
Consistirà a contestar correctament per escrit un qüestionari mínim de 50 preguntes i màxim de 75 preguntes, amb quatre respostes alternatives, una d'estes certa, en un temps màxim d'1 hora i 30 minuts, sobre els temes relacionats en els grups I a IV, ambdós inclusivament, del temari que s'indica a l'annex I. Per a la correcció d'esta prova es tindran en compte, en tot cas, les respostes errònies.  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.  
5. Pràctica. De caràcter obligatori i eliminatori.  
Consistirà a realitzar un exercici escrit, amb una durada màxima d'1 hora, que fixarà el tribunal abans de la realització d'este exercici, que versarà sobre el desenvolupament d'un supòsit policial sobre les activitats, les funcions i els servicis propis de l'ocupació a què s'opta, així com, si és el cas, sobre la redacció de documents policials. Es valorarà la claredat i l'exposició de totes les actuacions i mesures que s'hagen d'adoptar en relació amb el supòsit plantejat.  
Es podran acompanyar o fixar sobre un plànol que aportarà el tribunal les actuacions policials.  
La qualificació d'este exercici serà de 0 a 10 punts, i caldrà obtindre un mínim de 5 punts per a superar-lo.  
6. Coneixement del valencià. De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal en un temps de 45 minuts.  
Este exercici es qualificarà de 0 a 4 punts.  
7. Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que es determinen a l'annex II de l'Orde de 23 de novembre de 2005, de la Conselleria de Justícia, Interior i Administracions Públiques de la Generalitat. La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, durant este període, l'hagen superada, sempre que no es produïsquen malalties que, a judici del tribunal mèdic, justifiquen de tornar-les a passar.  
La qualificació d'este exercici serà d'apte o no apte.  
8. Desenvolupament del temari. De caràcter obligatori i eliminatori.  
Consistirà a desenvolupar per escrit, durant un temps màxim d'1 hora i 30 minuts i mínim d'1 hora, dos temes triats per l'aspirant de quatre extrets per sorteig, un de cada un dels grups primer a quart inclusivament, que componen el temari, que figura a l'annex. Estos temes es llegiran en sessió pública davant el tribunal, que podrà formular les preguntes o els aclariments que sobre el este jutge oportuns. Es valorarà la claredat d'idees i el coneixement sobre els temes exposats.  
Este exercici es puntuarà de 0 a 10 punts, i caldrà obtindre una qualificació de 5 punts per a superar-lo.  
La valoració d'este exercici s'efectuarà per mitjà de l'obtenció de la mitjana aritmètica de cada un dels membres del tribunal de selecció, i caldrà rebutjar a estos efectes totes les puntuacions màximes i mínimes quan entre elles existisca una diferència de 4 punts o més, i valdrà, si és el cas, com a punt de referència, la puntuació màxima obtinguda.  
9. Temes locals. De caràcter obligatori i no eliminatori. Consistirà a contestar correctament per escrit un qüestionari de 25 preguntes, amb quatre respostes alternatives, de les quals una de les quals serà certa, en un temps màxim d'1 hora, sobre els temes relacionats en el grup V del temari que es replega com a annex d'estes bases. Per a la correcció d'esta prova es tindran en compte, a manera de penalització, les respostes errònies.  
La qualificació d'este exercici serà de 0 a 5 punts.  
8.2. Els exercicis de l'oposició de la plaça d'agent corresponent al lloc de treball 3.5.7.9 seran els següents:  
1. Mesurament d'estatura. De caràcter obligatori i eliminatori.  
La valoració de la prova serà d'apte o no apte.  
2. Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat que es determinen a l'annex III de l'Orde de 23 de novembre de 2005, de la Conselleria de Justícia, Interior i Administracions Públiques de la Generalitat. La superació d'estes proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització i eximirà durant este període l'aspirant de tornar a realitzar-les.  
La qualificació de la prova serà d'apte o no apte.  
3. Proves d'aptitud física. De caràcter obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball el contingut i les marques mínimes de les quals seran, almenys, les següents:  
Escalada de corda amb presa de peus: hòmens, 4 metres; dones 3 metres.  
Salt de longitud amb carrera: hòmens, 4 metres; dones, 3,80 metres.  
Salt d'altura: hòmens, 1,10; dones 1.  
Carrera de velocitat 60 metres: hòmens, 10 segons; dones, 12 segons.  
Carrera de resistència 1.000 metres: hòmens, 4 minuts; dones, 4 minuts i 10 segons.  
La valoració de les proves de salt es realitzarà mesurant la distància efectiva.  
La qualificació d'este exercici serà d'apte o no apte, i caldrà superar com a mínim quatre de les proves per a ser qualificat apte.  
4. Qüestionari. De caràcter obligatori i eliminatori.  
Consistirà a contestar correctament per escrit un qüestionari mínim de 50 preguntes i màxim de 75 preguntes, amb quatre respostes alternatives, una d'estes certa, en un temps màxim d'1 hora i 30 minuts, sobre els temes relacionats en els grups I a IV, ambdós inclusivament, del temari que s'indica a l'annex excepte els temes números 31, 32 i 33 inclosos en el grup III i excepte l'apartat «Drets i deures» del tema número 19 inclòs en el grup II. Per a la correcció d'esta prova es tindran en compte, en tot cas, les respostes errònies.  
La qualificació d'este exercici serà de 0 a 10 punts, i caldrà obtindre una qualificació de 5 punts per a superar-lo.  
5. Cinqué exercici. Coneixement del valencià. De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal en un temps de 45 minuts.  
Este exercici es qualificarà de 0 a 4 punts.  
6. Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que es determinen a l'annex II de l'Orde de 23 de novembre de 2005, de la Conselleria de Justícia, Interior i Administracions Públiques de la Generalitat. La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la seua realització, i quedaran exempts de realitzar-la aquells que, durant este període, l'hagen superada, sempre que no es produïsquen malalties que, a juí del tribunal mèdic, justifiquen de tornar-les a passar.  
La qualificació d'este exercici serà d'apte o no apte.  
7. Desenvolupament del temari. De caràcter obligatori i eliminatori.  
Consistirà a desenvolupar per escrit, durant un temps màxim d'1 hora i 30 minuts i mínim d'1 hora, dos temes triats per l'aspirant de quatre extrets per sorteig, un de cada un dels grups primer a quart inclusivament, que componen el temari, que figura a l'annex excepte els temes números 31, 32 i 33 inclosos en el grup III i excepte l'apartat «Drets i deures» del tema número 19 inclòs en el grup II. Estos temes seran llegits en sessió pública davant del tribunal, que podrà formular les preguntes o els aclariments que sobre este jutge oportuns. Es valorarà la claredat d'idees i el coneixement sobre els temes exposats.  
Este exercici es puntuarà de 0 a 10 punts, i caldrà obtindre una qualificació de 5 punts per a superar-lo.  
La valoració d'este exercici s'efectuarà mitjançant l'obtenció de la mitjana aritmètica de cada un dels membres del tribunal de selecció, i caldrà rebutjar a estos efectes totes les puntuacions màximes i mínimes quan entre estes existisca una diferència de 4 punts o més, i valdrà, si és el cas, com a punt de referència, la puntuació màxima obtinguda.  
8. Temes locals. De caràcter obligatori i no eliminatori. Consistirà a contestar correctament per escrit un qüestionari de 25 preguntes, amb quatre respostes alternatives, de les quals una d'estes serà certa, en un temps màxim d'1 hora, sobre els temes relacionats en el grup V del temari que es replega com a annex d'estes bases. Per a la correcció d'esta prova es tindran en compte, a manera de penalització, les respostes errònies.  
La qualificació d'este exercici serà de 0 a 5 punts.  
8.3. El procés selectiu de la plaça d'agent corresponent al lloc de treball 5.0.4.7 es realitzarà mitjançant el sistema de concurs oposició lliure, seguit de curs selectiu de formació.  
El procés selectiu constarà de dues fases: una fase d'oposició i una altra fase de concurs. La fase de concurs només es valorarà als aspirants que hagen superat la fase d'oposició.  
La qualificació final del procés vindrà determinada per la suma de les puntuacions obtingudes en la fase d'oposició i en la fase de concurs.  
8.3.1. La fase d'oposició constarà dels mateixos exercicis especificats per a l'oposició de la primera plaça d'agent.  
Una vegada superats els exercicis anteriors, la qualificació final d'esta fase serà la resultant de sumar les puntaciones obtingudes en els exercicis. Esta fase podrà ser superada per un nombre d'aspirants superior al de places convocades.  
Finalitzada la fase d'oposició, el tribunal farà pública, al tauler d'anuncis de l'Ajuntament, la relació d'aspirants aprovats, amb indicació de la puntuació final obtinguda en esta fase.  
 Els aspirants que hagen superat la fase d'oposició disposaran d'un termini de 10 dies hàbils, a partir de l'endemà de la publicació de la relació d'aprovats, per a aportar la documentació acreditativa dels mèrits al·legats.  
8.3.2. La fase de concurs, que només s'aplicarà als qui hagen superat la fase d'oposició, es valoraran els següents mèrits referits a la data de finalització del termini de presentació de sol·licituds:  
1. S'atorgaran 5 punts als aspirants que hagen obtingut el nomenament interí com a agent de policia local en els cossos de policia local de la Comunitat Valenciana amb anterioritat a l'1 de gener de 2005, mitjançant la superació de proves selectives consistents, almenys, en el coneixement del temari exigit en aquell moment per a l'accés a l'escala i la categoria de què procedixen. L'equivalència dels temaris s'establirà en cada supòsit pel tribunal de selecció.  
2. S'atorgaran 3 punts als aspirants que acrediten posseir una titulació superior a l'exigida per a la participació en les proves selectives de què es tracte.  
3. Els servicis efectius prestats com a agent de la policia local en els cossos de la policia local de la Comunitat Valenciana pels funcionaris interins nomenats amb anterioritat a l'1 de gener de 2005, es valoraran en la seua totalitat de la manera següent, fins a un màxim de 15 punts:   
6 anys complets o més      15 punts  
5 anys complets  14 punts  
4 anys complets  12 punts  
3 anys complets  10 punts  
2 anys complets  8 punts  
1 any complet      6 punts  
Per cada mes afegit complet        0,10 punts  
 4. La realització de cursos de formació en l'Institut Valencià de Seguretat Pública es valorarà fins a un màxim de 7 punts, d'acord amb el barem següent:   
Nombre d'hores Diploma Certificat Certificat  
 d'assistència d'aprofitament d'aprofitament  
 excel·lent  
De 20 a 50 h 0,5   1      2  
De 51 a 100 h 1      2      4  
De 101 a 150 h       2      3      6  
De 151 a 200 h       3      4      8  
De 201 a 250 h       4      5      10  
La valoració dels servicis prestats com a mèrit en la fase de concurs únicament es realitzarà si l'aspirant haguera tingut la condició d'agent en els cossos de la policia local de la Comunitat Valenciana, com a funcionari interí amb nomenament legal amb anterioritat a l'1 de gener de 2005, i la continuarà tenint a la finalització del termini de presentació de sol·licituds.  
8.3.3. Límits de puntuació.  
La puntuació màxima possible a obtindre per tots els apartats de la fase de concurs no podrà excedir el límit del 40% de la puntuació total de la prova selectiva, i caldrà reduir-la, per tant, en la corresponent proporció la puntuació total que en la fase de concurs obtinguen els aspirants.  
La puntuació en la fase de concurs s'haurà d'acreditar de la manera següent:  
- La condició de funcionari interí i superació de proves selectives, mitjançant fotocòpia compulsada de la resolució del nomenament i un certificat expedit pel secretari de l'entitat local convocant en què van ser prestats, acreditativa de la superació de proves selectives que contindrà les circumstàncies a què es referix l'apartat 1 de la base anterior.  
- La titulació superior mitjançant una còpia compulsada del títol.  
- Els servicis prestat mitjançant un certificat original expedit pel secretari de l'entitat local en què van ser prestats, acreditatiu de les circumstàncies a què es referix l'apartat 3 de la base anterior, acompanyat de fotocòpies compulsades d'actes de presa de possessió i cessament, així com de l'informe de vida laboral expedit per la Seguretat Social.  
- Els cursos realitzats, per mitjà de còpia compulsada del certificat expedit per l'òrgan corresponent de l'administració o centre legalment autoritzat o reconegut. En esta certificat haurà de figurar la denominació del curs, les hores de durada i les dates d'inici i de finalització.  
La valoració de la condició de funcionari i els servicis prestats com a mèrit en la fase de concurs, únicament es realitzarà si l'aspirant ha tingut la condició de policia local de la Comunitat Valenciana i continuara tenint la mateixa condició i prestant servicis a la finalització del termini de presentació de sol·licituds.  
El fet que l'aspirant no presente els documents justificatius dels mèrits suposarà que no es valoraran en la fase de concurs del mèrit corresponent.  
La llista provisional que continga la valoració dels mèrits de la fase de concurs es farà pública, una vegada finalitzada la fase d'oposició, al tauler d'anuncis de l'Ajuntament.  
Els aspirants disposaran d'un termini de 10 dies hàbils, comptadors des de l'endemà de la publicació d'esta relació provisional, per a al·legar les rectificacions que estimen oportunes pel que fa a la puntuació atorgada en els mèrits de la fase de concurs.  
L'orde definitiu del procés selectiu estarà determinat per la suma de les puntuacions obtingudes en les fases d'oposició i de concurs. En cas d'empat, l'orde s'establirà atenent els criteris següents:  
- La major puntuació en la fase d'oposició.  
- La major puntuació en el segon exercici.  
- La major puntuació en el primer exercici.  
- La major puntuació en la fase de concurs.  
- La major puntuació aconseguida en el mèrit antiguitat.  
En cap cas la puntació obtinguda en la fase de concurs podrà aplicar-se per a superar els exercicis de la fase d'oposició.  
Novena. Relació d'aprovats  
Acabada la qualificació dels aspirants, el tribunal publicarà la relació d'aprovats per orde de puntuació, i no podran sobrepassar estos el nombre de places convocades, ampliat, si és el cas, pel nombre de vacants que s'hagueren produït fins a este moment, i elevarà la relació indicada a l'Alcaldia Presidència, conjuntament amb l'acta de l'última sessió.  
En l'acta de l'última sessió, el tribunal formularà una proposta a la corporació dels aspirants que han superat el procés selectiu i, amb la presentació prèvia de la documentació exigida per les bases de la convocatòria, s'hagen d'incorporar a l'Institut Valencià de Seguretat Pública per a seguir un curs de formació teoricopràctic de caràcter selectiu.  
A més s'inclourà com a proposta a la corporació, si és procedent, la llista dels aspirants que, havent superat els exercicis, no hagen sigut inclosos a la llista d'aprovats, a l'efecte de constituir una borsa de treball i ser nomenats funcionaris interins per a cobrir provisionalment les vacants que es produïsquen fins a la realització de les proves selectives de la següent oferta pública d'ocupació. La constitució i el funcionament de l'esmentada borsa es regularà pel que establix l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià.  
Quan algun o alguns dels aspirants aprovats renunciaren a continuar el procés de selecció o en siguen exclosos per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'aprovats el mateix nombre que el d'exclosos per les anteriors causes, sempre que hagen superat les proves selectives i pel mateix orde que en resulte, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat que, si és el cas, pogueren haver incorregut.  
Deu. Curs selectiu  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs que es convoque. Este curs, teoricopràctic, de caràcter selectiu, constarà de dues fases; una de formació i selecció, amb una durada de 700 hores lectives i una altra de pràctiques, que es realitzarà al municipi de Manuel, amb una durada de dos mesos. La qualificació d'este curs correspondrà a l'Institut Valencià de Seguretat Pública.  
Aquells aspirants que hagueren realitzat amb anterioritat el curs selectiu per a accés a la mateixa escala de la policia local als municipis de la Comunitat Valenciana quedaran exempts de realitzar-lo, si no hagueren transcorregut més de quatre anys des de la data de realització i superació d'este curs i no s'haguera alterat substancialment el seu contingut, mitjançant una resolució motivada pel director general competent en la matèria.  
Superat el curs teoricopràctic, l'Institut Valencià de Seguretat Pública formularà una proposta de nomenament, si és el cas, a l'Alcaldia, amb indicació de la puntuació o qualificacions obtingudes a l'efecte del seu nomenament.  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública, i la seua valoració es realitzarà sobre la base de criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i la resta d'alumnes i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
En el cas que l'aspirant no supere el curs selectiu de l'Institut Valencià de Seguretat Pública comunicarà esta circumstància a l'Alcaldia, i l'aspirant podrà llavors incorporar-se al curs immediatament posterior. Si no supera este curs quedarà decaigut en el seu dret a participar en el procés selectiu instat, que s'entendrà acabat a l'efecte de poder convocar novament la plaça no coberta.   
Per a la realització del curs teoricopràctic, l'aspirant serà nomenat, amb els drets inherents a esta situació, funcionari en pràctiques d'este Ajuntament, a càrrec del qual percebrà les retribucions íntegres del lloc al qual aspira.  
 Onze. Presentació de documents  
Els aspirants proposats pel tribunal hauran de presentar davant l'Ajuntament, en el termini màxim de 20 dies des que es faça pública la relació d'aprovats, els següents documents acreditatius de les condicions de capacitat i els requisits exigits en estes bases i que no s'hagueren aportat amb anterioritat:  
a) Certificat de naixement expedit pel registre civil corresponent o fotocòpia del document nacional d'identitat degudament compulsada.  
b) Original o fotocòpia compulsada del títol acadèmic de Batxiller Superior o equivalent.  
c) Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Fotocòpia compulsada dels permisos de conducció que habiliten per a la conducció de vehicles automòbils i motocicletes destinats al servici d'urgència o emergències.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtindre el seu anterior nomenament. En tot cas, hauran de presentar original o còpia compulsada del seu nomenament com a funcionari de carrera i títol acadèmic exigit.  
Si dins del termini indicat, i excepte força major, no presenta l'anterior documentació no podrà ser nomenat funcionari i s'invalidarà l'actuació respecte a este, i la nul·litat subsegüent dels actes del tribunal respecte a este, sense perjudici de la responsabilitat en què poguera haver incorregut, si és el cas. En el cas que l'aspirant siga exclòs pel fet de no presentar la documentació requerida, o per falsedat d'esta documentació, el tribunal podrà proposar la inclusió en la llista d'aprovats del mateix nombre d'exclosos per les anteriors causes, sempre que hagen superat les proves selectives.  
Dotze. Nomenament  
Finalitzat el curs teoricopràctic, l'Institut Valencià de Seguretat Pública comunicarà a l'Alcaldia la relació d'aspirants que l'hagen superat, amb indicació de la qualificació obtinguda, a l'efecte del seu nomenament com a funcionaris de carrera. Igualment comunicarà la relació d'aspirants que no hagen superat el curs teoricopràctic.  
Els nomenaments hauran d'efectuar-se en el termini màxim de 15 dies, comptadors des de la comunicació de l'Institut Valencià de Seguretat Pública, i hauran de prendre possessió del càrrec en el termini de 30 dies, comptadors des de l'endemà d'aquell en què els siga notificat el nomenament.  
Tretze. Incidències  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu. En allò no previst en les presents bases, s'aplicarà el que disposen les normes que s'indiquen en la base 2.  
Catorze. Recursos  
Contra les presents bases i tots els actes administratius definitius que se'n deriven, els interessats podran interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Quinze. Publicació  
Les presents bases de la convocatòria per a la provisió de llocs vacants es publicaran en el butlletí oficial de la província corresponent i en el Diari Oficial de la Comunitat Valenciana i el seu extracte en el Boletín Oficial del Estado, i el seu text íntegre es comunicarà a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de policies locals de la Comunitat Valenciana.  
ANNEX  
Temari  
Grup I. Dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'Estat. Organització territorial de l'Estat. La Corona: funcions constitucionals del rei. Successió i regència. El referendament.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. La junta de govern local. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i psicosociologia  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandonament de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.  
Tema 32. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.  
Grup IV. Policia de trànsit i circulació.  
Tema 34. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 35. La normativa sobre trànsit circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 36. El Reglament General de Circulació. Estructura. Principals normes de circulació.  
Tema 37. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 38. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 39. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 40. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàreu. Infraccions i diligències policials.  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Entorn local del municipi.  
Tema 44. Manuel: història, toponímia i edificis emblemàtics.  
Tema 45. El terme municipal de Manuel: extensió, límits, accidents naturals, paratges i polígons. Guia de carrers i vies veïnals i comarcals. Població. Festes.  
Tema 46. Principals vies de comunicació del municipi i les seues denominacions. Séquies de reg i els seus ramals.  
Tema 47. L'Ajuntament de Manuel: organització municipal, competències, funcionament. Mancomunitats i consorcis de què forma part el municipi. Municipis que els integren i competències. Comarca geogràfica a què s'adscriu el municipi; límits i municipis d'esta comarca. Demarcació jurisdiccional. Demarcació amb altres forces i cossos de seguretat. Centres mèdics.  
Contra estes bases i la corresponent convocatòria, actes que esgoten la via administrativa, es podrà interposar potestativament un recurs de reposició en el termini d'un mes, comptador des de l'endemà de la publicació d'estes bases en el Butlletí Oficial de la Província de València, o directament un recurs contenciós administratiu, davant de l'òrgan competent de la jurisdicció contenciosa administrativa de la Comunitat Valenciana, en el termini de dos mesos, comptadors igualment des de la publicació d'este edicte en el Butlletí Oficial de la Província de València.  
Si s'ha interposat un recurs de reposició i s'esgota el termini d'un mes des de la interposició, comptador des de l'endemà de la interposició del recurs de reposició, sense que este s'haja resolt, es podrà entendre que s'ha desestimat i s'haurà d'interposar un recurs contenciós administratiu, a la seua elecció, davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la resolució expressa del recurs de reposició.  
   
Manuel, 9 de juny de 2008.- L'alcalde: José Cambra Bueno.